Mesto Bardejov v zmysle § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z. z. o výkone práce vo verejnom záujme v znení neskorších predpisov

**vyhlasuje**

 **výberové konanie na obsadenie funkcie riaditeľa/riaditeľky**

**Materskej školy, Komenského 47, Bardejov**

**Materskej školy, Nám. arm. gen. L. Svobodu 15, Bardejov**

**A/ Kvalifikačné predpoklady a osobitné kvalifikačné požiadavky uchádzača:**

* kvalifikačné predpoklady v zmysle § 10 a § 39 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a v zmysle § 2 ods. 5 vyhlášky MŠ SR č. 1/2020 Z. z., ktorou sa ustanovujú kvalifikačné predpoklady pedagogických zamestnancov a odborných zamestnancov,
* vykonanie prvej atestácie podľa § 59 a § 90 ods. 1 písmeno a) zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov,
* najmenej päť rokov pedagogickej praxe ku dňu uskutočnenia výberového konania, podľa § 3 ods. 5 zákona č. 596/2003 Z. z. o štátnej správe v školstve a školskej samospráve a o doplnení niektorých zákonov v znení neskorších predpisov,
* absolvovanie základného modulu funkčného vzdelávania pred začiatkom výkonu funkcie riaditeľa podľa § 47 ods. 6 a § 89 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov.

**B/ Iné kritéria a požiadavky uchádzača:**

* bezúhonnosť v zmysle § 15 ods. 2 zákona č. 138/2019 Z. z. o pedagogických a odborných zamestnancoch a o zmene a doplnení niektorých zákonov,
* spôsobilosť na právne úkony v plnom rozsahu v zmysle § 3 zákona č. 552/2003 Z. z. o výkone práce vo verejnom záujme v znení neskorších predpisov,
* zdravotná spôsobilosť v zmysle § 16 zákona č. 138/2019 Z. z. o pedagogických a odborných zamestnancoch a o zmene a doplnení niektorých zákonov,
* osobnostné a morálne predpoklady, organizačné schopnosti, komunikatívnosť,
* znalosť príslušnej legislatívy potrebnej na výkon funkcie,
* ovládanie štátneho jazyka podľa § 17 zákona č. 138/2019 Z. z. o pedagogických a odborných zamestnancoch a o zmene a doplnení niektorých zákonov.

**C/ Požadované doklady:**

* písomná prihláška do výberového konania,
* profesijný štruktúrovaný životopis,
* overené kópie dokladov o dosiahnutom vzdelaní, o vykonaní prvej atestácie alebo jej náhrady a o absolvovaní základného modulu funkčného vzdelávania,
* potvrdenie o dĺžke pedagogickej praxe,
* písomne spracovaný návrh koncepcie rozvoja školy v zmysle § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* čestné prehlásenie o spôsobilosti na právne úkony v plnom rozsahu,
* lekárske potvrdenie o zdravotnej spôsobilosti vo vzťahu k výkonu činnosti podľa § 16 odsek. 2 zákona č. 138/2019 Z. z. o pedagogických a odborných zamestnancoch a o zmene a doplnení niektorých zákonov,
* čestné vyhlásenie o bezúhonnosti.

Prihlášku s požadovanými dokladmi treba zaslať poštou alebo osobne doručiť v zalepenej obálke do podateľne Mestského úradu v Bardejove najneskôr **do 18. 11. 2019 do 15.00 hod.** na adresu:

 **Mesto Bardejov, Radničné námestie č. 16, 085 01 Bardejov** s vyznačením naobálke:

**„Výberové konanie - Materská škola, Komenského 47, Bardejov - neotvárať“**

**„Výberové konanie - Materská škola, Nám. arm. gen. L. Svobodu 15, Bardejov – neotvárať“**

Dátum, miesto a čas výberového konania budú oznámené písomne najmenej sedem dní pred jeho uskutočnením každému uchádzačovi, ktorý splnil stanovené podmienky.

**V Bardejove 22. 10. 2020**

 **MUDr. Boris Hanuščak**

**primátor mesta**